ΕΛΛΗΝΙΚΗ ΔΗΜΟΚΡΑΤΙΑ Μαρούσι, 19-05-2023

ΕΙΡΗΝΟΔΙΚΕΙΟ ΑΜΑΡΟΥΣΙΟΥ

**ΑΡΙΘΜΟΣ** **ΠΡΑΞΗΣ: 54/2023**

Α)Λαμβάνοντας υπόψη: Τις υπ΄ αριθ. 25908οικ/12-6-2023 και 30197οικ/13-6-2023 εγκυκλίους του Υπουργού Δικαιοσύνης, σύμφωνα με τις οποίες, ενόψει της διενέργειας των βουλευτικών εκλογών της 25ης Ιουνίου 2023, επιβάλλεται να ανασταλούν οι εργασίες των δικαστηρίων της χώρας από την 21η Ιουνίου 2023 έως και την 28η Ιουνίου 2023,

Β) Τις διατάξεις του άρθρου 22 παρ. 2 εδ. α΄ έως γ΄ του ν. 4938/2022 («Κώδικα Οργανισμού Δικαστηρίων και Κατάστασης Δικαστικών Λειτουργών») και

Γ) Το γεγονός ότι κατά τη διάρκεια του προαναφερθέντος χρονικού διαστήματος θα καταστεί μερικώς αδύνατη η ομαλή λειτουργία του Ειρηνοδικείου Αμαρουσίου, (απουσία δικαστών, δικηγόρων και δικαστικών υπαλλήλων προς το σκοπό άσκησης καθηκόντων τους ως αντιπροσώπων της δικαστικής αρχής, συγκρότηση εκλογικών συνεργείων, μεγάλος αριθμός κενών οργανικών θέσεων των δικαστικών υπαλλήλων).

**ΑΠΟΦΑΣΙΖΟΥΜΕ**

Την αναστολή μέρους των εργασιών του Ειρηνοδικείου Αμαρουσίου για το χρονικό διάστημα από Τετάρτη 21 Ιουνίου 2023 έως και Τετάρτη 28 Ιουνίου 2023, κατά τα κατωτέρω ειδικότερα εκτιθέμενα:

1)Δεν θα εκφωνηθούν οι προσδιορισθείσες αιτήσεις ασφαλιστικών μέτρων κατά τη δικάσιμο της 23/6/2023.

2)Σε σχέση με τις **Ένορκες Βεβαιώσεις,** θα γίνονται μόνο όσες έχουν προσδιοριστεί **κατόπιν κλήσεως**.

3)Πάσης φύσεως **προσωρινές διαταγές** που έχουν χορηγηθεί και έχουν ισχύ έως τη συζήτηση της υπόθεσης ή ορίστηκε ότι ισχύουν υπό τον όρο της συζήτησης της υπόθεσης, εφόσον η υπόθεση επρόκειτο να εκδικασθεί κατά την δικάσιμο της 23/6/2023 (διαδικασία ασφαλιστικών μέτρων), **παρατείνονται αυτοδικαίως,** με την παρούσα πράξη, έως τη συζήτηση της υπόθεσης, όποτε η τελευταία προσδιορισθεί.

4)Τα Τμήματα Γραμματείας του Ειρηνοδικείου θα παραμείνουν κλειστά για το κοινό και θα εξυπηρετούνται μόνο αιτήματα που σχετίζονται με **κατεπείγουσες περιπτώσεις** (λήξη προθεσμιών ενδίκων μέσων, δηλώσεων τρίτων και αποποιήσεων).

5)Οι οριζόμενες στον ΚΠολΔ προθεσμίες κατάθεσης προτάσεων και κλεισίματος φακέλων παρατείνονται ως εξής: α)όσες εξ αυτών λήγουν την Τετάρτη 21 Ιουνίου 2023, παρατείνονται έως την Τετάρτη 5 Ιουλίου 2023, β)όσες εξ αυτών λήγουν την Πέμπτη 22 Ιουνίου 2023, παρατείνονται έως την Πέμπτη 6 Ιουλίου 2023, γ)όσες εξ αυτών λήγουν την Παρασκευή 23 Ιουνίου 2023 παρατείνονται έως την Παρασκευή 7 Ιουλίου 2023, δ)όσες εξ αυτών λήγουν την Δευτέρα 26 Ιουνίου 2023, παρατείνονται έως την Δευτέρα 10 Ιουλίου 2023, ε)όσες εξ αυτών λήγουν την Τρίτη 27 Ιουνίου 2023, παρατείνονται έως την Τρίτη 11 Ιουλίου 2023, και στ)όσες εξ αυτών λήγουν την Τετάρτη 28 Ιουνίου 2023, παρατείνονται έως την Τετάρτη 12 Ιουλίου 2023.

6)Όλες οι υποθέσεις που κατά τα ανωτέρω δεν θα εκφωνηθούν, θα προσδιοριστούν οίκοθεν με πράξη της Διευθύνουσας το Ειρηνοδικείο Αμαρουσίου, με ενημέρωση από την αρμόδια Γραμματεία της πλατφόρμας solon.gov.gr, που θα επέχει θέση κλήτευσης όλων των διαδίκων (άρθρο 260 παρ 4 ΚΠολΔ).

Τέλος, επισημαίνεται ότι το χρονικό διάστημα από Τετάρτη 21 Ιουνίου 2023 έως και Τετάρτη 28 Ιουνίου 2023 συνυπολογίζεται κανονικά για κάθε είδους άλλη προθεσμία.

Μαρούσι, 19/6/2023

Η Διευθύνουσα το Ειρηνοδικείο Αμαρουσίου

ΑΙΚΑΤΕΡΙΝΗ ΡΟΔΙΤΟΥ